ঐতিহাসিক ৰংঘৰৰ বাকৰিত আজি পহিলা বহাগৰ দিনা অনুষ্ঠিত হয় ৰঙালী বিহু সন্মিলন। বৃহত্তৰ ৰংপুৰ ৰঙালী বিহু উদযাপন সমতিয়ে বিগত আঠটা বছৰে ৰংঘৰৰ বাকৰিত মুকলি বিহু অনুষ্ঠিত কৰি আহিছে।
অনুষ্ঠানৰ আৰম্ভণিত ঐতিহাসিক তলাতল ঘৰৰ পৰা প্ৰতীকি স্বৰ্গদেউক হাতীত উঠাই এক বৃহৎ সাংস্কৃতিক শোভাযাত্ৰাৰে ৰংঘৰৰ বাকৰিলৈ অনা হয়। সমাজকৰ্মী গংগাপ্ৰসাদ বুঢ়াগোহাঁইয়ে এই সাংস্কৃতিক শোভাযাত্ৰাৰ উদ্ধোধন কৰে।
ইয়াৰ পিছতে ৰংঘৰত প্ৰতীকি স্বৰ্গদেউক আসনত বহুৱাৰ লগে লগে ৰঙালী বিহু সন্মিলনীৰ বাৰেৰহনীয়া সাংস্কৃতিক কাৰ্যসূচীৰ আৰম্ভ হয়। বাৰেৰহনীয়া সাংস্কৃতিক অনুষ্ঠানৰ উদ্ধোধন কৰে অসমৰ প্ৰখ্যাত বোলছবি অভিনেতা প্ৰাঞ্জল শইকীয়াই।
সাংস্কৃতিক অনুষ্ঠানত হুঁচৰি পৰিৱেশন কৰাৰ লগতে অসমৰ তাই আহোম, মিচিং, মেছ কছাৰী আদি বিভিন্ন জাতি জনগোষ্ঠীয় নৃত্য প্ৰদৰ্শনে ৰংঘৰৰ বাকৰি জীপাল কৰি তোলে।
ইয়াৰোপৰি জনপ্ৰিয় শিল্পী মানস ৰবিন, দেৱজিত বড়া, জোন জোনাকে গীত পৰিৱেশন কৰাৰ লগতে প্ৰাঞ্জল শইকীয়া, অমৃতা গগৈ, সুনীতা কৌশিকৰ লগতে আন বহু শিল্পীয়ে অনুষ্ঠান পৰিৱেশন কৰে।
আজি অনুষ্ঠিত এই মুকলি বিহু উপভোগ কৰিবলৈ লোকেলোকাৰণ্য হৈ পৰে ৰংঘৰ বাকৰি। অসমৰ লগতে দেশ-বিদেশৰ পৰা অহা বহু পৰ্যটকেও উপভোগ কৰে অসমীয়াৰ বাপতিসাহোন ৰঙালী বিহু।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
